recursal/SuperWikiNEXT-32B huggingface dataset:
ய
**பிரபா தாக்கூர்** (Prabha Thakur) (பிறப்பு: செப்டம்பர் 10, 1949) ஒரு இந்திய அரசியல்வாதி. இவர் இந்திய தேசிய காங்கிரஸ் கட்சியின் உறுப்பினர். இவர் இந்திய பாராளுமன்றத்தில் மாநிலங்களவை உறுப்பினராக இருந்தார். அகில இந்திய மகிலா காங்கிரசின் தலைவராகவும் உள்ளார். இவர் ஒரு இந்தி கவிஞர் மற்றும் சமூக சேவகர்.

தொழில்
------

1998 முதல் 1999 வரை ராஜஸ்தானின் அஜ்மீர் தொகுதியில் இருந்து 12 வது மக்களவையில் உறுப்பினராக இருந்தவர் தாகூர். 2009 ஆம் ஆண்டில், வங்காள மாநிலத்தின் இடது முன்னணி ஆட்சியை இவர் வெளிப்படையாக விமர்சித்தார், முந்தைய 33 ஆண்டுகால ஆட்சியில் பெண்களுக்கு எதிரான குற்றங்கள் அதிகரித்து வருவதாகக் கூறினார்.  2014 ஆம் ஆண்டில், 33% பெண்கள் இடஒதுக்கீடு மசோதாவுக்கு ஆம் சபைக்கு ஆதரவளித்த பெண்கள் குழுவில் ஒரு பகுதியாக இருந்தார்.  இந்த மசோதா "இந்திய பெண்களை சமூக, பொருளாதார மற்றும் அரசியல் ரீதியாக மேம்படுத்துவதற்கு" உதவும் என்று இவர் கூறினார்.

தாக்கூர் பெண்களின் மற்ற பிரச்சினைகள் குறித்தும் பேசியுள்ளார்.  தாகூர் ஆணவக் கொலைகளுக்கு எதிரான சட்டங்களை ஆதரிப்பவராகவும் இருந்தார். கற்பழிப்பு சம்பவங்களை எதிர்த்து ஆடைக் குறியீடுகளை அமல்படுத்துவது குறித்த கருத்துகளுக்கு இவர் பதிலளித்துள்ளார், "கேள்வி ஆடைக் குறியீட்டைப் பற்றியது அல்ல, ஆனால் ஆண்களின் மனநிலை குறித்தது. பெண்கள் அணிய வேண்டிய உடைகுறித்து பெண், அவரது பெற்றோர் மற்றும் அவரது குடும்பத்தினரின் அக்கறையாக மட்டுமே இருக்க வேண்டும். ஒரு பெண் எப்படி நடந்து கொள்ள வேண்டும் என்பது பற்றி வேறு யாரும் சொல்ல வேண்டிய அவசியம் இருப்பதாக நான் நினைக்கவில்லை". இதற்கு பதிலாக, கற்பழிப்பாளர்களுக்கு "தண்டனை" அளிக்கப்படுவதை அதிகமான பெண்கள் பார்க்கும்போது, அவர்கள் தங்கள் மீது பாலியல் தாக்குதல் நடத்தியவர்கள் மீது வழக்குகள் பதிவு செய்ய அதிக வாய்ப்புள்ளது எனத் தாகூர் நம்புகிறார்,. டெல்லியில் பெண்களுக்கு எதிரான வன்முறைக் குற்றங்கள் குறித்து இவர் பேசியுள்ளார்.

குறிப்புகள்
-----------

1. ↑  Ashiq, Peerzada (12 May 2010). "Congress Downplays Division at Women Workers' Srinagar Rally". *Hindustan Times*. .
2. ↑  "Detailed Profile: Dr. Prabha Thakur". *India.gov Archive*. 23 செப்டம்பர் 2015 அன்று மூலம் பரணிடப்பட்டது. 8 August 2015 அன்று பார்க்கப்பட்டது.
3. ↑  "Bengal Among Worst NREGA Performers: Pranab". *Rediff Business*. 31 December 2009. .
4. ↑  Danish, Saiyed (12 February 2014). "Women Organizations Gather at Jantar Mantar to Demand 33% Reservation". *Two Circles*. .
5. ↑  "Now Mahila Congress Wants One-Third Reservation in Government Jobs". *DNA India*. 23 March 2010. .
6. ↑  "Gudiya Rape Case: BJP, Congress Moot Tougher Action". *India Today*. 22 April 2013. .
7. ↑  "Murders Most Foul". *The Telegraph*. 23 November 2011. .
8. ↑  Dasgupta, Sabyasachi (21 July 2012). "Guwahati Molestation Case: Madhya Pradesh Minister Says Women Should Follow Indian Culture". *NDTV*. .
9. ↑  "Anti-Rape Bill Passed in Parliament". *The New Indian Express*. 21 March 2013. .
10. ↑  "Delhi Not Safe for Females of Any Age, Say Women MPs in Parliament". *Jagran Post*. 18 December 2012. .

வெளிஇணைப்புகள்
--------------

* Detailed Profile in india.gov.in website பரணிடப்பட்டது 2015-09-23 at the வந்தவழி இயந்திரம்
**1995 ஆசியக் கிண்ணம்** (*1995 Asia Cup*) ஐந்தாவது ஆசியக் கிண்ணத் துடுப்பாட்டச் சுற்றுப் போட்டியாகும். இது **பெப்சி ஆசியக் கிண்ணம்** எனவும் அழைக்கப்படுகிறது. இச்சுற்றுப் போட்டி 1995 ஆம் ஆண்டில் ஏப்ரல் 5 முதல் ஏப்ரல் 13 வரை சார்ஜாவில் நடைபெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.

ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணியுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றில் இந்தியா, பாகிஸ்தான், இலங்கை ஆகிய மூன்று அணிகளும் தலாஅ நான்கு புள்ளிகளைப் பெற்றன. ஆனாலும் இந்தியா, இலங்கை அணிகள் கூடிய ஓட்ட வீதம் பெற்றதால் இறுதிப் போட்டிக்குத் தகுதி பெற்றன. இறுதிப் போட்டியில் இந்திய அனி, இலங்கையை 8 விக்கெட்டுகள் வித்தியாசத்தில் வென்று நான்காவது தடவையாக (அடுத்தடுத்து மூன்று தடவைகள்) ஆசியக் கிண்ணத்தைப் பெற்றுக் கொண்டது.

மேற்கோள்கள்
-----------

* Cricket Archive: Pepsi Asia Cup 1994/95
* CricInfo: Asia Cup, 1995

| * பா
* உ
* தொ
ஆசியக் கிண்ணம் |
| --- |
| தொடர்கள் | 

|  |  |
| --- | --- |
| ஒருநாள் | 
* அமீரகம் 1984
* இலங்கை 1986
* வங்காளதேசம் 1988
* இந்தியா 1990–91
* பாக்கித்தான் 1993 (நடைபெறவில்லை)
* அமீரகம் 1995
* இலங்கை 1997
* வங்காளதேசம் 2000
* இலங்கை 2004
* பாக்கித்தான் 2008
* இலங்கை 2010
* வங்காளதேசம் 2012
* வங்காளதேசம் 2014
* அமீரகம் 2018
* *பாக்கித்தான் 2023*

 |
| இ20ப | 
* வங்காளதேசம் 2016
* இலங்கை 2022

 |

 |
**ஆரணி வட்டாரப் போக்குவரத்து அலுவலகம்** **(Arani Regional Transport Office, RTO)** இந்திய நாட்டில், தமிழ்நாடு மாநிலத்தில், திருவண்ணாமலை மாவட்டத்தில் புதியதாக உருவாக்கப்பட்டதாகும். தலைமை வட்டாரப் போக்குவரத்து அலுவலகம் ஆரணியில் அமைந்துள்ளது.

அமைவிடம்
--------

திருவண்ணாமலை மாவட்டத்தில் புதியதாக உருவாக்கப்பட்டது ஆரணி வட்டாரப் போக்குவரத்து அலுவலகம் ஆகும். 2018 ஆம் ஆண்டு ஏப்ரல் மாதம் வரை வாகன ஆய்வாளர் போக்குவரத்து அலுவலகமாக திருவண்ணாமலை குறியீடு TN 25 மூலம் இயங்கி வந்தது. அதன் பின்னர் இந்து சமய அறநிலையத்துறை அமைச்சர் திரு சேவூர் ராமச்சந்திரன் அவர்களின் முயற்சியால் புதிய தலைமை வட்டாரப் போக்குவரத்து அலுவலகம் குறியீடு TN 97 உருவாக்கப்பட்டது. தலைமை வட்டாரப் போக்குவரத்து அலுவலகத்தின் தலைமையகம் ஆரணியில் அமைந்துள்ளது. இதன் கீழ் போளூர், ஆரணி, சேத்துப்பட்டு, சமுனாமரத்தூர், செய்யார், வெம்பாக்கம், வந்தவாசி , தெள்ளாறு ஆகிய தாலுக்காக்கள் உள்ளடக்கி அமைந்துள்ளது

மோட்டார் வாகன சட்டம்
--------------------

  

**வட்டாரப் போக்குவரத்து அலுவலகம்** (*Regional Transport Office*, **RTO**) இந்தியாவின் மோட்டார் வாகனச் சட்டம், 1988இன் பிரிவு 213 (1)இன் கீழ் அமைக்கப்பட்ட மாநில அரசுகளால் நிருவகிக்கப்படும் அலுவலகம் ஆகும். இந்தச் சட்டத்தின் பல்வேறு விதிகளை செயற்படுத்துவது இதன் பொறுப்பாகும்.இது மாநில அரசின் போக்குவரத்துத் துறையின் கீழ் இயங்குகின்றது. இந்தியாவில் பதிவு இலக்கத்தகடுகளையும் ஓட்டுனர் உரிமங்களையும் வழங்குகிறது.

இந்த அலுவலகத்தின் முதன்மை நோக்கங்களாக தமிழக அரசு அறிவித்துள்ளவை:-

* குடிமக்களுக்கு அனைத்து சேவைகளையும் திறனுடன் வழங்குதல்;

* வண்டிகள் மீதான அனைத்து வரிகளையும் கட்டணங்களையும் எவ்விதக் கசிவுமின்றி வசூலித்து அரசின் வருமானத்தைப் பெருக்குதல்;

* சாலைப் பாதுகாப்பை கூட்டுதல் மற்றும் சாலை விபத்தில் பாதிக்கப்பட்டோருக்கு நிவாரணம் வழங்குதல்;

* வண்டிகளாலான மாசுபடிதலைக் குறைத்தல்.

சான்றுகள்
---------

  

1. { வட்டாரப் போக்குவரத்து அலுவலகம் திறப்பு விழா

2. { நம்ம செய்தி மூலம் படித்தது

3. ஆரணி வட்டாரப் போக்குவரத்து அலுவலகம்

1. ↑  "District Census Handbook : Tiruvannamalai" (PDF). *Census of India*. p. 30. 21 June 2017 அன்று பார்க்கப்பட்டது.
**ஆரணி குப்புசாமி முதலியார்** (1866/67-1925) ஒரு தமிழ் எழுத்தாளர். தமிழ்ப் புதின எழுத்தின் முன்னோடிகளில் ஒருவர். 20 ஆம் நூற்றாண்டின் முற்பகுதியில் துப்பறியும் புதினங்கள் பலவற்றை எழுதியுள்ளார். ஒன்பது பாகங்களாக வெளியான *இரத்தினபுரி இரகசியம்* இவரது குறிப்பிடத்தக்க படைப்பு.

இவரது முதல் புதினத்தின் பெயர் *லீலா*; மொத்தம் 75 புதினங்களை எழுதினார். சிட்டி பெ. கோ. சுந்தரராஜனும், சோ. சிவபாதசுந்தரமும் இணைந்து எழுதிய *தமிழ் நாவல் நூற்றாண்டு வரலாறும் வளர்ச்சியும்* (1977) எனும் நூலில் 1911 இல் ஒரு இதழில் குப்புசாமி முதலியாரின் புதினமான *மதனகண்டி* விமர்சனம் செய்யப்பட்டது என்ற தகவல் இடம்பெற்றுள்ளது. இதன் மூலம் இவர் 1911 அல்லது அதற்கு முன்பிருந்தே எழுதத் தொடங்கிவிட்டார் எனத் தெரிகிறது. 1917ம் ஆண்டு வரை 31க்கும் மேற்பட்ட புதினங்களை எழுதியிருந்தார். *ஆனந்த போதினி* இதழில் இவரது புதினங்கள் தொடர்களாக வெளியாகின. குப்புசாமி முதலியார் 1920கள் வரை தொடர்ந்து புதினங்கள் எழுதினார். ஷெர்லக் ஹோம்ஸ் கதாப்பாத்திரத்தைத் தழுவி ஆனந்த சிங் என்ற துப்பறிவாளர் கதாபாத்திரத்தை உருவாக்கினார். இவரது படைப்புகள் ஆர்தர் கொனன் டொயில்,ஜார்ஜ் டபிள்யு. எம். ரேனால்ட்ஸ் போன்ற ஆங்கில குற்றப்புனைவு எழுத்தாளர்களின் படைப்புகளைத் தழுவி அமைந்தன.

நூல்கள்
-------

### துப்பறியும் கதைகள்

1. பூங்கோதை
2. தினகரசுந்தரி அல்லது ஒரு செல்வச் சீமாட்டியின் அற்புதச் சரித்திரம்
3. அரசூர் இலட்சுமணன் அல்லது அதியற்புதக் கள்ளன்
4. இந்திராபாய் அல்லது இந்திரஜாலக் கள்ளன்
5. ஆனந்த சிங்கின் அற்புதச்செயல்கள்
6. தீனதயாளன் அல்லது துஷ்டநிக்கிரக சிஷ்ட பரிபாலனம்
7. விளையாட்டுச்சாமான் அல்லது விபரீதக்கொலை
8. மின்சார மாயவன்
9. தபால் கொள்ளைக்காரர்கள்
10. இரத்தினபுரி ரகசியம் (9 பாகங்கள்)
11. மஞ்சள் அறையின் மர்மம்
12. மதனகண்டி
13. மதனகல்யாணி
14. மதனகாந்தி; 1931; இ.மா. கோபாலகிருஷ்ண கோன், மதுரை.
15. கடற்கொள்ளைக்காரன்
16. அமராவதி பாலம்
17. ஆயாஷா
18. இந்திர ஜித்தன் அல்லது கள்ளர் தலைவன்
19. லீலா

### பிற நூல்கள்

1. இந்துமத உண்மை
2. கைவல்ய வசனம்

இதழாசிரியர்
-----------

கொழும்பிலிருந்து வெளியான *சஞ்சீவகாரணி* என்ற இதழின் ஆசிரியராகவும் பணியாற்றினார்.

மொழிபெயர்ப்பு
-------------

இவர் தொடங்கிய பகவத் கீதையின் உரைநடை மொழிபெயர்ப்பு முழுமை பெறவில்லை.

மேலும் காண்க
------------

* ஜே. ஆர். ரங்கராஜு
* வடுவூர் துரைசாமி அய்யங்கார்

மேற்கோள்கள்
-----------

* தமிழ் இணையக் கல்விக் கழகப் பாடம்1
* தமிழ் இணையக் கல்விக் கழகப் பாடம்2
* Indian Review, Volume 74, 1978
* History of Indian Literature: .1911-1956, struggle for freedom : triumph and tragedy, Sisir Kumar Das
* An introduction to Tamil literature. N. Subrahmanian
* விளையாட்டுச் சாமான் அல்லது விபரீதக் கொலை எஸ்.வி.ராமகிருஷ்ணன்
**முகம்மது ஹுசைன் முகம்மது அஷ்ரப்** (MHM Ashraff, ஒக்டோபர் 23, 1948 - செப்டம்பர் 16, 2000) சிறீலங்கா முஸ்லிம் காங்கிரசின் நிறுவனத் தலைவரும் அரசியல்வாதியும் ஆவார். கவிஞர், எழுத்தாளர் எனப் பன்முக ஆளுமை கொண்டவர். இலங்கை பாராளுமன்றத்தின் அங்கத்தவராகவும் துறைமுகங்கள், மற்றும் துறைமுக அபிவிருத்தி அமைச்சராகவும் இருந்தவர். 2000 ஆம் ஆண்டில் உலங்கு வானூர்தி விபத்தில் கொல்லப்பட்டார். இலங்கை முஸ்லிம்களின் முக்கிய தலைவராகக் கொள்ளப்படுகிறார். இவரது மனைவி இப்பொழுது அரசியலில் ஈடுபடுகின்றார்.

வாழ்க்கைச் சுருக்கம்
--------------------

இலங்கை, அம்பாறை மாவட்டத்தில் சம்மாந்துறையில் உசைன் விதானை, மதீனா உம்மா ஆகியோருக்கு 1948 அக்டோபர் 23 இல் அஷ்ரப் ஒரே புதல்வனாகப் பிறந்தார். இவருக்கு மூன்று சகோதரிகள். கல்முனைக்குடியில் வாழ்ந்து வந்த தனது ஆரம்பக் கல்வியை கல்முனைக்குடி அல்-அஷ்கர் வித்தியாலயத்தில் ஆரம்பித்து இடைநிலைக் கல்வியை கல்முனை பாத்திமா கல்லூரியிலும், கல்முனை உவெசுலி கல்லூரியிலும் தொடர்ந்தார். வழக்கறிஞராகப் பணியாற்றிய அஷ்ரப், பேரியல் இசுமாயில் என்பவரைக் காதலித்துத் திருமணம் செய்துகொண்டார். இவர்களுக்கு ஓர் ஆண் மகன் உள்ளார்.

1980களில் அஷ்ரபினால் ஸ்ரீலங்கா முஸ்லிம் காங்கிரஸ் ஒரு சக மேம்பாட்டுக்கான இயக்கமாக காத்தான்குடியில் ஆரம்பித்து வைக்கப்பட்டது.

எழுதிய நூல்கள்
--------------

நான் எனும் நீ - கவிதை நூல்
**ஆரணி பாப்பாத்தியம்மன் கோயில்** தமிழ்நாட்டில் திருவண்ணாமலை மாவட்டம், ஆரணி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாப்பாத்தியம்மன் சன்னதியும், விநாயகர், முருகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபத் திருவிழா முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
Bilateria 

**ஆசியச் சாம்பல் மூஞ்சூறு** (*Asian gray shrew*)(*குரோசிடுரா அட்டெனுவாட்டா*) என்பது சோரிசிடே குடும்பத்தினைச் சார்ந்த பாலூட்டியாகும். இது பூட்டான், கம்போடியா, சீனா, இந்தியா, இலாவோசு, மலேசியா, மியான்மர், நேபாளம், பாக்கித்தான், பிலிப்பீன்சு, தாய்லாந்து மற்றும் வியட்நாமில் காணப்படுகிறது. இப்பகுதியில் காணப்படும் பொதுவான உயிரினங்களில் ஒன்றாக உள்ளது. இதனைப் பன்னாட்டு இயற்கை பாதுகாப்புக்கான சங்கம் தீவாய்புக் கவலை குறைந்த இனமாக மதிப்பிட்டுள்ளது.

விளக்கம்
--------

ஆசியச் சாம்பல் மூஞ்சூறுவின் தலை மற்றும் உடல் நீளம் 66 முதல் 89 மி.மீ. வரையிலும் வாலின் நீளமானது பொதுவாக இந்த நீளத்தில் 60% முதல் 70% வரை இருக்கும். இதன் எடை 6 முதல் 12 g (0.2 முதல் 0.4 oz) ஆகும். தலை மற்றும் முதுகு புறத்தில் காணப்படும் உரோமங்கள் அடர் சாம்பல் முதல் புகை-பழுப்பு நிறத்தில் இருக்கும். அடிப்பகுதிகள் அடர் சாம்பல் நிறத்திலும் வாலானது அடர் பழுப்பு நிறத்திலும் காணப்படும்.

பரவலும் வாழ்விடமும்
-------------------

ஆசியச் சாம்பல் மூஞ்சூறு தென்கிழக்கு ஆசியாவைப் பூர்வீகமாகக் கொண்டுள்ளது. இது கம்போடியா, தென்கிழக்கு சீனா, வட இந்தியா, லாவோ மக்கள் ஜனநாயக குடியரசு, மலேசியா, மியான்மர், பிலிப்பைன்ஸ், தைவான், தாய்லாந்து மற்றும் வியட்நாம் மற்றும் இந்தோனேசியாவில் காணப்படுகிறது. இதன் கடல் மட்டத்திலிருந்து சுமார் 3,000 m (10,000 அடி) உயரம் உள்ளப் பகுதிகளில் காணப்படும். இது தாழ் நிலம் மற்றும் மாண்டேன் மழைக்காடுகள், மூங்கில் காடு, புதர் நிலம், காடுகளை ஒட்டிய நீரோடைகள் மற்றும் ஆறுகள் உள்ளிட்ட பல்வேறு வகையான வாழ்விடங்களில் வாழ்கிறது.

சூழலியல்
--------

மூஞ்சூறு துணைக் குடும்பமான குரோகுரினாவின் மற்ற உறுப்பினர்களைப் போலவே, ஆசியச் சாம்பல் மூஞ்சூறும் பூச்சிகளை உண்ணுகின்றது. நிலப்பரப்பில் வாழும் இந்த மூஞ்சூறு பகல் மற்றும் இரவு என முழு நேரமும் செயலில் உள்ளது. இதன் இயற்கை வரலாறு அதிகம் ஆய்வு செய்யப்படவில்லை. இவை நான்கு முதல் ஐந்து குட்டிகளை ஈணுகின்றன.

நிலை
----

ஆசியச் சாம்பல் மூஞ்சூறு இதன் பரம்பலின் பல பகுதிகளில் மிகுதியாகக் காணப்படுகிறது. குறிப்பிட்ட அச்சுறுத்தல்கள் எதுவும் அடையாளம் காணப்படவில்லை, ஆனால் சில இடங்களில், வாழ்விட அழிவால் பாதிக்கப்படுகிறது. அறிமுகப்படுத்தப்பட்ட இரைகெளவல் பாதிப்பினை ஏற்படுத்துகிறது. இது பல பாதுகாக்கப்பட்ட பகுதிகளில் காணப்படுகின்றது. பன்னாட்டு இயற்கை பாதுகாப்புச் சங்கம் இதன் நிலையினை "தீவாய்ப்புக் கவலை குறைந்த இனம்" என்று மதிப்பிட்டுள்ளது.

மேற்கோள்கள்
-----------

1. 1 2 3  Heaney, L.; Molur, S. (2008). "*Crocidura attenuata*". *IUCN Red List of Threatened Species* **2008**.. பார்த்த நாள்: 26 March 2009. old-form url Database entry includes a brief justification of why this species is of least concern.
2. 1 2  Smith, Andrew T.; Xie, Yan; Hoffmann, Robert S.; Lunde, Darrin; MacKinnon, John; Wilson, Don E.; Wozencraft, W. Chris (2010). *A Guide to the Mammals of China*. Princeton University Press. பக். 298. பன்னாட்டுத் தரப்புத்தக எண்:1-4008-3411-2. .
**விஷ்ணு சஹாய்** (Vishnu Sahay) (22 நவம்பர் 1901 - 3 ஏப்ரல் 1989)   முன்னாள் இந்தியக் குடிமைப் பணி அதிகாரியும், இந்திய இந்திய அமைச்சரவைச் செயலாளரும் ஆவார். இவர் அரசுப் பணியிலிருந்து ஓய்வு பெற்ற பின்னர், அசாம் மற்றும் நாகாலாந்து ஆகிய மாநிலங்களின் ஆளுநராக பணியாற்றினார்.

ஆரம்பகால வாழ்க்கையும் கல்வியும்
-------------------------------

இந்தியக் குடிமைப் பணி அதிகாரியும் , கேரளா மற்றும் இமாச்சல பிரதேசத்தின் முன்னாள் ஆளுநருமான பகவன் சஹாயின் மூத்த சகோதரர் ஆவார். இவர், உத்தரப் பிரதேச மாநிலத்தின் சந்தௌசி, எஸ்.எம் கல்லூரியிலும், பின்னர், ஆக்ஸ்போர்டு பல்கலைக்கழகத்திலும் பயின்றார்.  இவர் இந்தியக் குடிமைப் பணியின் 1925 தொகுதிகளில் உறுப்பினராக இருந்தார். அதே ஆண்டு அக்டோபர் 16 அன்று தேர்வில் தேர்ச்சி பெற்றார்.

அரசுப் பணியாளர்
---------------

இவர், இந்தியக் குடிமைப் பணியில் நீண்ட மற்றும் புகழ்பெற்ற வாழ்க்கையை கொண்டிருந்தார். இவர் , உத்தரப் பிரதேசத்தின் சர்க்கரை ஆணையாளராகவும், சர்க்கரை கட்டுப்பாட்டாளராகவும் பணியாற்றினார்.  மேலும், இந்திய அரசின் வேளாண் செயலாளராக இருந்தபோது , அமுல் நிறுவனத்தின் செயல்பாடுகளால் ஈர்க்கப்பட்டு வர்கீஸ் குரியனுக்கு நியூசிலாந்து சென்று பால்பண்ணை சார்ந்து படிப்பதற்கான உதவித்தொகை பெற உதவினார். இவர் வெளிவிவகார அமைச்சகத்தில் காஷ்மீர் விவகாரங்களுக்கான செயலாளராகவும் பணியாற்றினார். 1958- 1960 மற்றும் 1961- 1962 காலங்களில் இரண்டு முறை இந்திய அமைச்சரவைச் செயலாளராவும் இருந்தார்.

ஆளுநர் பதவிக்காலம்
------------------

இவர், இரண்டு முறை அசாமின் ஆளுநராக இருந்தார். 1960 நவம்பர் 12 முதல் 1961 சனவரி 13 வரையிலும், 1962 செப்டம்பர் 7 முதல் 1968 ஏப்ரல் 17 வரையிலும் பணியாற்றினார்.   அசாமின் ஆளுநராக, இவர் 1964இல் நாகா கிளர்ச்சியாளர்களுடன் போர்நிறுத்த ஒப்பந்தத்தில் கையெழுத்திட்டார்.  மேலும், நாகாலாந்தின் முதல் ஆளுநராகவும் இருந்தார். 1963 திசம்பர் 1 முதல் 1968 ஏப்ரல் 17 வரை அந்த பதவியை வகித்தார்.

மேற்கோள்கள்
-----------

1. ↑  Mukherjee, Amiya Ranjan (1961). *Current Affairs*. A. Mukherjee & Company. பக். 315. .
2. ↑  Asia & Pacific Oceania, 2003, S. 733
3. ↑  "SM College - Alumni". SM College. 27 செப்டம்பர் 2013 அன்று மூலம் பரணிடப்பட்டது. 7 March 2013 அன்று பார்க்கப்பட்டது.
4. ↑  The London Gazette, 6 November 1925
5. ↑  "Problems Of Sugar Industry In India". 7 March 2013 அன்று பார்க்கப்பட்டது.
6. ↑  "Cabinet Secretaries Since 1950". Cabinet Secretariat. 10 March 2010 அன்று மூலம் பரணிடப்பட்டது. 7 March 2013 அன்று பார்க்கப்பட்டது.
7. ↑  "States of India since 1947". 7 March 2013 அன்று பார்க்கப்பட்டது.
8. ↑  "Governors of Assam since 1937 onwards". 7 March 2013 அன்று பார்க்கப்பட்டது.
9. ↑  "Dawn of Peace in Nagaland". 14 March 2012 அன்று மூலம் பரணிடப்பட்டது. 7 March 2013 அன்று பார்க்கப்பட்டது.
[[File:Varapuzha-Bridge.JPG|thumb|right|வரப்புழாப் பாலம்
**வரப்புழாப் பாலம்** *(Varapuzha bridge)* என்பது கேரள மாநிலத்தில் உள்ள தேசிய நெடுஞ்சாலை 17 இல் பெரியார் ஆற்றின் மேலே வரப்புழா மற்றும் சேரநல்லூர் இடையே கட்டப்பட்டுள்ள கொடுங்கைப் பாலமாகும். சமப்படுத்தப்பட்ட குறுக்குக்கோல் (120மீ) தொழில்நுட்பத்தைப் பயன்படுத்தி கேரளாவில் முதன்முதலில் கட்டப்பட்டப் பாலம் வரப்புழாப் பாலம் ஆகும். கெயிசன் தளவமைப்பு தொழில் நுட்பத்தைப் பயன்படுத்திக் கட்டப்பட்ட முதலாவது பாலமும் இதுவாகும். பாலத்தின் நிர்மாணம் தனித்துவம் மிக்கது எனப்பாராட்டி தேசியப் பாலப் பொறியாளர்கள் நிறுவனம் இப்பாலத்திற்கு 1999 ஆம் ஆண்டிற்கான விருது வழங்கிச் சிறப்பித்துள்ளது. 2001 ஆம் ஆண்டு சனவரி 1 அன்று வரப்புழாப் பாலம் போக்குவரத்திற்காகத் திறந்து வைக்கப்பட்டது. மலபாருக்கும் கொச்சிக்கும் இடையில் உள்ள தூரம் இதனால் பெரிதும் குறைந்தது.

மேற்கோள்கள்
-----------

1. ↑  Bhagheeratha Achievements 
[*தொடர்பிழந்த இணைப்பு*]
2. ↑  The construction of Varapuzha Bridge in final stage பரணிடப்பட்டது 2011-09-30 at the வந்தவழி இயந்திரம், OneIndia news in Malayalam
3. ↑  "National award for the most outstanding bridge". 2005-02-11 அன்று மூலம் பரணிடப்பட்டது. 2016-01-03 அன்று பார்க்கப்பட்டது.
4. ↑  "Bhagheeratha Bridges". 2012-03-03 அன்று மூலம் பரணிடப்பட்டது. 2016-01-03 அன்று பார்க்கப்பட்டது.
5. ↑  Varapuzha Bridge to be opened on 16th பரணிடப்பட்டது 2011-09-30 at the வந்தவழி இயந்திரம், OneIndia news in Malayalam
முனவர் கணவாய்
**முனவர் கணவாய்** *(Munawar Pass)* இந்திய காசுமீரின் பிர் பஞ்சால் மலைத்தொடரில் அமைந்துள்ள ஒரு மலைப்பாதையாகும். பிர் கி காலி கணவாய்க்கு வடக்கே முனவர் கணவாய் அமைந்துள்ளது. இங்கிருந்து ராயௌரி நகரத்தை நன்கு பார்க்கமுடியும்.  1965 ஆம் ஆண்டில் நடைபெற்ற கிப்ரால்டர் போர் நடவடிக்கையின் போது முனவர் கணவாய் சில கடுமையான சண்டைகளுக்கு சாட்சியம் அளித்தது. பாக்கித்தான் கொரில்லா படையினரால் மேற்கொள்ளப்பட்ட இந்நடவடிக்கைக்கு படைத்துறைத் தலைவர் முனவர் அவான் தலைமை தாங்கினார். ராயௌரி நகர பாதுகாப்பு அரணையும் இவர் கைப்பற்றினார்.  முனவரும் அவரது செயல்களும் இப்பகுதியில் ஒரு நாட்டுப்புறக் கதையாக மாறியது. கணவாய்க்கு உள்ளூர் மக்கள் முனவரின் பெயரைச் சூட்டினர். கணவாய்க்கான இப்பெயர் இன்று வரை தொடர்கிறது. உள்ளூர்மக்களைத் திரட்டிய முனவர் அவர்களை ஆயுதம் ஏந்தச்செய்து, இப்பிராந்தியம் முழுவதும் மறியல் செய்தார் கசனவி படையுடனான தீவிர நடவடிக்கைகள் காரணமாக உள்ளூர் இந்திய நிர்வாகம் இவரது தலைக்கு 1 இலட்சம் பணம் பரிசாக அறிவித்தது. இருப்பினும் முனவர் தனது படையினருடன் இந்தியர்களிடமிருந்து தப்பித்து 1965 ஆம் ஆண்டு நடைபெற்ற இந்தோ-பாக் போரின் தொடக்கத்தில் பாக்கித்தானுக்கு திரும்பினார்.

மேற்கோள்கள்
-----------

1. ↑  "Pir Panjal Range". *Tourist Link*. 21 April 2013. Archived from the original on 14 பிப்ரவரி 2021. .
2. ↑  "Pir Panjal Range". *IndoVacations*. 3 March 2014. .
3. ↑  "Jammu and Kashmir Travel Guide". *Young Bites*. 24 July 2012. .
**வசந்த் ராஞ்சோடு கோவரிகர்** *(Vasant Ranchhod Gowarikar)* இந்தியாவைச் சேர்ந்த ஒரு விஞ்ஞானியாவார். இந்திய விண்வெளி ஆராய்ச்சி அமைப்பில் இயக்குநராகவும், 1991-1993 ஆம் ஆண்டுகளில் இந்தியப் பிரதமரின் அறிவியல் ஆலோசகராகவும் இருந்துள்ளார். விண்வெளி ஆராய்ச்சி, வானிலை மற்றும் மக்கள் தொகை ஆகிய துறைகளில் மதிப்புமிக்க பங்களிப்புகளை வழங்கினார். பருவமழை குறித்த வானிலை முன்னறிவிப்புக்காக இவர் நன்கு அறியப்பட்டார். ஏனெனில் பருவமழையை சரியாக கணிக்க ஓர் உள்நாட்டு வானிலை முன்னறிவிப்பு மாதிரியை உருவாக்கிய முதல் விஞ்ஞானி கோவரிகர் ஆவார்.

தொடக்க கால வாழ்க்கை
-------------------

கோவரிகர் இந்தியாவின் புனேவில் 1933 ஆம் ஆண்டு மார்ச்சு மாதம் 25 அன்று ஒரு மராட்டிய குடும்பத்தில் பிறந்தார். மேற்கு மகாராட்டிராவின் கோலாப்பூர் மாவட்டத்தில் கல்விகற்று பட்டம் பெற்றார். பிறகு 1950 ஆம் ஆண்டுகளின் முற்பகுதியில் இங்கிலாந்திற்குச் சென்று தனது நீண்ட அறிவியல் பயணத்தை தொடங்கினார். அங்கு வேதிப் பொறியியல் பிரிவில் தனது முதுநிலை மற்றும் முனைவர் பட்டங்களைப் பெற்றார். பேராசிரியர் எப்.எச்.கார்னர் இவரது முனைவர் பட்ட ஆய்வுக்கு மேற்பார்வையாளராக இருந்தார். இந்த இணையின் ஒத்துழைப்ப்பால் கார்னர்-கோவரிகர் கோட்பாடு தோன்றியது. இக்கோட்பாடு திடப்பொருட்களுக்கும் திரவத்திற்கும் இடையிலான வெப்பம் மற்றும் நிறை பரிமாற்றம் பற்றிய ஒரு புதிய பகுப்பாய்வாகும்.

வாழ்க்கை
--------

இந்திய விண்வெளி ஆராய்ச்சி நிறுவனத்தில் கோவரிகர் பணிபுரிந்தார். முன்னதாக கேரளாவின் தும்பாவில் உள்ள உள்ளூர் புனித மேரி மாக்டலீன் தேவாலயத்தின் கட்டிடத்தில் அலுவலகம் அமைத்து விக்ரம் சாராபாயின் கீழ் விண்வெளி ஆராய்ச்சியில் ஈடுபட்டுக் கொண்டிருந்தார். திண்மநிலை உந்துசக்தி உருவாக்கத்தில் கோவரிகர் ஒரு முன்னோடியாக இருந்தார். 1979 ஆம் ஆண்டுக்கும் 1985 ஆம் ஆண்டுக்கும் இடைப்பட்ட காலத்தில் விக்ரம் சாராபாய் விண்வெளி மையத்தின் இயக்குநராகப் பணிபுரிந்தார். 

கோவரிகர் 1991 முதல் 1993 வரை இந்தியப் பிரதமர் பி.வி.நரசிம்ம ராவின் அறிவியல் ஆலோசகராகவும், அறிவியல் மற்றும் தொழில்நுட்பத் துறையின் செயலாளராகவும் இருந்தார்.

புனே பல்கலைக்கழகத்தின் துணைவேந்தராக நியமிக்கப்பட்ட கோவரிகர் 1994 ஆம் ஆண்டு முதல் 2000 வரை மராத்தி விஞ்ஞானப் பரிசத் அமைப்பின் தலைவராக இருந்தார். 2008 ஆம் ஆண்டில் தனது கூட்டாளிகளுடன் சேர்ந்து உரங்கள் தொடர்பான ஒரு கலைக்களஞ்சியத்தை கோவரிகர் தொகுத்தார். உரங்களின் வேதியியல் கலவையை விவரிக்கும் 4,500 உள்ளீடுகள் அக்கலைக்களஞ்சியத்தில் இடம்பெற்றன. உரங்களின் உற்பத்தி மற்றும் பயன்பாடு முதல் அவற்றின் பொருளாதார மற்றும் சுற்றுச்சூழல் பரிசீலனைகள் வரை அனைத்தையும் களஞ்சியத்தில் இடம்பெற்றிருந்தன.

விருதுகள்
---------

இந்திய அரசு வழங்கும் உயரிய குடிமை விருதுகளான பத்மசிறீ விருது 1984 ஆம் ஆண்டிலும் பத்ம பூசண் விருது 2008 ஆம் ஆண்டிலும் கோவரிகருக்கு வழங்கப்பட்டன. இவற்றைத் தவிர ஃபை அறக்கட்டளை விருதையும் இவர் பெற்றார்.

இறப்பு
------

டெங்கு மற்றும் சிறுநீர் பாதை நோய்த்தொற்றுகளைத் தொடர்ந்து கோவரிகர் இந்தியாவின் புனேவிலுள்ள தீனநாத் மங்கேசுகர் மருத்துவமனையில் 2015 ஆம் ஆண்டு சனவரி 2 அன்று காலமானார்.

மேற்கோள்கள்
-----------

1. ↑  "Vasant Gowarikar". 2015-01-02 அன்று மூலம் பரணிடப்பட்டது. 2020-12-31 அன்று பார்க்கப்பட்டது.
2. 1 2 3  "Former ISRO chief VR Gowarikar dies in Pune". Zee News. 3 January 2015. .
3. ↑  Vasant Gowarikar
4. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
5. ↑  Scientist Vasant Gowarikar passes away
6. ↑  Scientist Vasant Gowarikar no more
**விவேக் தேவ்ராய்** (Bibek Debroy) (பிறப்பு:25 சனவரி 1955) இந்தியாவின் மேற்கு வங்காள மாநிலத்தவரும், பொருளாதார அறிஞரும், ஆன்மிக எழுத்தாளரும் ஆவார். புதுதில்லியில் உள்ள பொருளாதாரக் கொள்கை ஆய்வு மையத்தின் பேராசிரியராக 2007 முதல் 2015 வரை பணியாற்றியவர். 25 செப்டம்பர் 2017ல் இந்தியப் பிரதமர் நரேந்திர மோடியின் பொருளாதார ஆலோசனைக் குழுவின் தலைவராக நியமிக்கப்பட்டவர்.

கல்வி & ஆய்வுகள்
----------------

விவேக் தேவ்ராய், பள்ளிக் கல்வியை நரேந்திரபூர் இராமகிருஷ்ணா மிஷனரி பள்ளியிலும், கல்லூரிக் கல்வியை மாநிலப் பல்கலைக்கழகம், கொல்கத்தாவிலும், உயர் கல்வியை தில்லி பல்கலைக்கழகம் மற்றும் திரித்துவக் கல்லூரி, கேம்பிறிஜ்ஜிலும் பயின்றவர். மேலும் விவேக் தேவ்ராய் *அப்ளிகேஷன் எகனாமிக்ஸ் ரிசர்ச் தேசிய கவுன்சிலும்*, *இராஜீவ்காந்தி இன்ஸ்டிடியூட் ஆஃப் த காண்டம்பரல் ஸ்டடீஸ்* நிறுவனத்திலும் ஆராய்ச்சிப் பணிகளை செய்துள்ளார்.

பணிகள்
------

விவேக் தேவ்ராய் பிபெக் டெப்ராய், மாநிலப் பல்கலைக்கழகம், கொல்கத்தா, புனேவில் உள்ள கோகலே அரசியல் மற்றும் பொருளாதாரக் கல்லூரி மற்றும் தில்லியில் உள்ள இந்திய வெளிநாட்டு வணிகக் கழகத்திலும் பேராசிரியராக பணிபுரிந்தவர்.

1993-1998 ஆண்டுகளில் ஐக்கிய நாடுகள் சபையில் பொருளாதார ஆலோசகராக பணி புரிந்துள்ளார். 2007-ம் ஆண்டு முதல் 2015-ம் ஆண்டு வரை புதுதில்லியில் உள்ள பொருளாதார கொள்கைகள் ஆய்வு மையத்திலும், இந்திய வணிகம் மற்றும் தொழில்கள் சம்மேளனத்தின் செயலராகவும் பணியாற்றியுள்ளார். 2015-ம் ஆண்டில் தொடங்கப்பட்ட நிதி ஆயோக் அமைப்பின் உறுப்பினராக உள்ளார். இந்திய இரயில்வே மறுசீரமைப்பதற்கான குழுவிற்கு தலைமை தாங்கி உள்ளார்.

விருதுகள்
---------

விவேக் தேவ்ராய் 2015-ம் ஆண்டில் பத்மசிறீ விருதையும், 2016-ம் ஆண்டில் அமெரிக்க- இந்திய வணிக உச்சி மாநாட்டில் *வாழ்நாள் சாதனையாளர் விருது* பெற்றுள்ளார்.

எழுத்துக்கள்
------------

மகாபாரத்தின் முதல் பத்து தொகுதிகளை இந்தி மொழியிலிருந்து ஆங்கிலத்தில் மொழி பெயர்த்துள்ளார். மேலும் பகவத் கீதையையும் ஹரி வம்சம் எனும் நூலை ஆங்கிலத்தில் மொழி பெயர்த்துள்ளார். தற்போது பகவத் புராணத்தை மொழி பெயர்க்கும் பணியில் உள்ளார்.

மேற்கோள்கள்
-----------

1. ↑  பொருளாதார ஆலோசனைக் குழுதலைவர் பிபேக் தேப்ராய்: பிரதமர் நரேந்திர மோடி அறிவிப்பு
2. ↑  "Shri Bibek Debroy". 2017-10-05 அன்று மூலம் பரணிடப்பட்டது. 2017-09-29 அன்று பார்க்கப்பட்டது.
3. ↑
4. ↑  ?
5. ↑
6. ↑  "Padma Awards 2015". Press Information Bureau. 26 January 2015 அன்று மூலம் பரணிடப்பட்டது. 25 January 2015 அன்று பார்க்கப்பட்டது.
இரவில் பதான் அரண்மனை சதுக்கம்
பதான் அரண்மனை சதுக்கம்
**பதான் அரண்மனை சதுக்கம்** (Patan Durbar Square) நேபாள நாட்டில் அமைந்த மூன்று அரண்மனை சதுக்கங்களில் ஒன்றானது. இது காத்மாண்டு சமவெளியில் பதான் நகர மையத்தில் அமைந்துள்ளது. இவ்வரண்மனை சதுக்கம், யுனோஸ்கோ நிறுவனத்தால் அங்கீகாரம் அளிக்கப்பட்ட உலகப் பாரம்பரியக் களங்களில் ஒன்றானது. இச்சதுக்கம் லலித்பூரை தலைநகராகக் கொண்ட நேபாள மல்ல மரபு மன்னர்களின் அரண்மனை எதிரில் கட்டப்பட்டதாகும்.

இவ்வரண்மனை சதுக்கம், நேபாள நாட்டு கட்டிடப்பாணியில் கட்டப்பட்டதாகும். இவ்வரண்மனை சதுக்கத்தின் தரை செங்கற்களைக் கொண்டு அமைக்கப்பட்டதாகும்.
பதான் அரணமனை சதுக்கம் பல கோயில்களும், சிற்பங்களும் கொண்டது. கோயில்களின் நுழைவாயில்கள் அரண்மனையை நோக்கி கிழக்கு முகமாக கட்டப்பட்டுள்ளது.

கோயில்களும் பிற சதுக்கங்களும்
-----------------------------

பதான் அரண்மனை சதுக்கத்தில் கிருஷணன் கோயில், பீமன் கோயில், விசுவநாதர் கோயில், துளஜா பவானி கோயில், கேசவ நாராயணன் சதுக்கம், மூல் சதுக்கம் மற்றும் சுந்தரி சதுக்கங்கள் அமைந்துள்ளது.

2015 நிலநடுக்கம்
----------------

25 ஏப்ரல் 2015 நிலநடுக்கத்தின் போது பதான் அரண்மனை சதுக்கம் கடுமையாக சேதமடைந்தது.

இதனையும் காண்க
--------------

* நேபாளத்தின் உலகப் பாரம்பரியக் களங்கள்

பதான் நகரச் சதுக்கக் காட்சிகள்
------------------------------

* பந்தர்கல் தோட்டம் மற்றும் குளம்பந்தர்கல் தோட்டம் மற்றும் குளம்
* 
* 
* 
* 
* 
* 
*

மேற்கோள்கள்
-----------

1. ↑  Pallav Ranjan (2007). "Patan Durbar Square". Spiny Babbler. 2009-08-22 அன்று மூலம் பரணிடப்பட்டது. 2013-04-22 அன்று பார்க்கப்பட்டது.
2. ↑  "Nepalopedia". 2013-04-22 அன்று பார்க்கப்பட்டது.
3. ↑
4. ↑  "Earthquake in Nepal: Patan Durbar Square shattered completely". India.com, online. 2015-04-25 அன்று பார்க்கப்பட்டது.

வெளி இணைப்புகள்
---------------

* Patan Wiki Travel

| * பா
* உ
* தொ
நேபாளத்தின் உலகப் பாரம்பரியக் களங்கள் |
| --- |
| 
* பசுபதிநாத் கோவில்
* அனுமன் தோகா நகர சதுக்கம்
* பாதன் நகர சதுக்கம்
* பக்தபூர் நகர சதுக்கம்
* சங்கு நாராயணன் கோயில்
* சுயம்புநாதர் கோயில்
* பௌத்தநாத்து
* லும்பினி
* சித்வான் தேசியப் பூங்கா
* சாகர்மாதா தேசியப் பூங்கா

 | Flag of NepalFlag of Nepal |
**வசந்தி தேவி** (Basanti Devi ) ஒரு இந்திய சுற்றுச்சூழல் ஆர்வலர். உத்தராகண்டம் மாநிலத்தில் மரங்களை பாதுகாப்பதில் இவரது இந்த அக்கறையைக் கௌரவிக்கும் வகையில் இந்திய அரசு பெண்களுக்கான மிக உயர்ந்த விருதான, நாரி சக்தி விருதினை 2016 இல் வழங்கியது.

வாழ்க்கை
--------

காந்தியவாதியான சர்ளா பென் இளம் பெண்களுக்காக கௌசனி என்ற இடத்தில் ஆரம்பிக்கப்பட்ட இலட்சுமி ஆசிரமத்தில் தனது இளமைக் காலத்தைக் கழித்தார்.   தனது பன்னிரெண்டு வயதில் திருமணமான இவர், 1980ஆம் ஆண்டில் கணவர் இறந்தபின், ஆசிரமத்திலேயேத் தங்கினார். திருமணத்திற்கு முன்பே பள்ளிக்குச் சென்றிருந்த இவரால் மட்டுமே படிக்க முடிந்தது. ஆசிரமத்தில் இவர் தனது மேல்நிலைக்கல்வியை முடித்தப்பின் தொடர்ந்து படித்து வந்தார். மேலும் கற்பிப்பதில் ஆர்வம் காட்டினார். 

சுற்றுச்சூழல் ஆர்வலராகி உத்தராகண்டம் மாநிலத்தில் மரங்களை பாதுகாப்பதில் அக்கறை கொண்டு பணியாற்றி வருகிறார்.

பணிகள்
------

உத்தரகண்டில் கோசி நதி ஒரு முக்கியமான வளமாகும்.  பீகாரில் பெரும் வெள்ளப்பெருக்கு ஏற்படுவதற்கு இந்த நதியே காரணமாகும். இது பல்லாயிரக்கணக்கான ஹெக்டேர் நிலத்தையும் ஒரு மில்லியன் மக்களையும் பாதிக்கிறது.  தற்போதைய விகிதத்தில் மரங்களை வெட்டுவது தொடர்ந்தால் பத்தாணு காலத்துக்குள் நதி இருக்காது என்று மதிப்பிட்ட ஒரு கட்டுரையை தேவி படித்தார். இதைப் பற்றி உள்ளூர் பெண்களிடம் பேசினார். இது அவர்களின் காடு என்றும், அவர்களின் நிலம் என்று விளக்கி, நதி காய்ந்தவுடன் அவர்கள் என்ன செய்வார்கள் என்று கேட்டார். இது மக்களை நம்ப வைக்கத் தொடங்கியது. 

இவரது தொடர் முயற்சிகளினால், கிராமவாசிகளும் மர நிறுவனங்களும் புதிய விறகுகளை வெட்டுவதை நிறுத்துவதாக ஒப்புக் கொண்டனர். கிராம மக்கள், தங்களது சமையலுக்கு பழைய மரத்தை மட்டுமே எரிப்பதாக ஒப்புக்கொண்டனர்.  தேவி சமூக குழுக்களை ஒழுங்கமைத்தார்.  கிராம மக்கள் தங்கள் செல்வத்தை பாதுகாக்க வேண்டியது அவசியத்தை உணர்ந்தனர். இதன் விளைவுகள் பார்ப்பதற்கு மெதுவாக இருந்தாலும், கோடையிலும் வறண்ட நீரூற்றுகள் தற்போது நீர் நிரம்பி காணப்படுவது குறிப்பிடத்தக்கது. மேலும், ஓக், ரோடோடென்ட்ரான், மைரிகா எசுலெண்டா தாவரங்கள் போன்ற பரந்த இலை மரங்களுடன் காடுகள் அதிக பன்முகத்தன்மையைக் காட்டுகின்றன.

விருதுகள்
---------

மார்ச் 2016 இல்புதுடெல்லியுள்ள குடியரசுத் தலைவர் இல்லத்தில் இந்தியக் குடியரசுத் தலைவர் பிரணப் முகர்ஜி இவருக்கு பெண்களுக்கான மிக உயர்ந்த விருதான, நாரி சக்தி விருதை வழங்கினார்.  பெண்கள் மற்றும் குழந்தைகள் மேம்பாட்டு அமைச்சகம் ஏற்பாடு செய்திருந்த இந்நிகழ்ச்சியில் மத்திய மகளிர் மற்றும் குழந்தைகள் நல அமைச்சரான மேனகா காந்தியும் பிரதமர் நரேந்திர மோடியும் கலந்து கொண்டனர்.

மேற்கோள்கள்
-----------

1. ↑  "Basanti and the Kosi: How one woman revitalized a watershed in Uttarakhand". *www.indiawaterportal.org*. 2020-07-07 அன்று பார்க்கப்பட்டது.
2. ↑  "About the Ashram – Friends of Lakshmi Ashram" (ஆங்கிலம்). 2020-07-07 அன்று பார்க்கப்பட்டது.
3. 1 2  "President Pranab Mukherjee presented 2015 Nari Shakti awards". *Jagranjosh.com*. 2016-03-09. 2020-07-07 அன்று பார்க்கப்பட்டது.
4. 1 2 3  "Basanti and the Kosi: How one woman revitalized a watershed in Uttarakhand". *www.indiawaterportal.org*. 2020-07-07 அன்று பார்க்கப்பட்டது.
5. ↑  "Flood devastation in Bihar state" (in en-GB). 2008-08-25. .
6. ↑  Mar 8, Himanshi Dhawan |; 2016; Ist, 21:59. "Nari Shakti awards for women achievers | Delhi News - Times of India". *The Times of India* (ஆங்கிலம்). 2020-07-06 அன்று பார்க்கப்பட்டது.
சத்ரபதி சிவாஜியின் குரு **சமர்த்த ராமதாசர்** ஆவார்.

வெங்கோஜி
--------

சத்ரபதி சிவாஜி தன் குருவான சமர்த்த ராமதாசரிடம் சென்று தஞ்சையை ஆட்சி செய்த தன் சகோதரன் வெங்கோஜிக்கு அருள் செய்ய வேண்டினார். அதன்படி கி.பி.1677இல் சமர்த்த ராமதாசர் ராமேஸ்வரத்திற்கு தலப்பயணம் சென்றபோது மன்னார்குடியில் தங்கினார். அதனை அறிந்த வெங்கோஜி மன்னர் அவரை நேரில் சென்று பார்த்து தஞ்சைக்கு வந்து தங்கி அருளாசி வழங்க வேண்டினார்.

ஆசி தரல்
--------

மன்னரின் வேண்டுகோளை ஏற்று அவர் தஞ்சாவூருக்கு வந்தார். வெங்கோஜி மன்னர் அவருக்கு தஞ்சையின் கிழக்கே அமைந்துள்ள சாமந்தான் குளத்தின் கீழ்க்கரையில் அவருக்கு இடம் அமைத்து தகுந்த மரியாதைகளைச் செய்து தனக்கு அருள் வழங்க வேண்டினார். அவரும் அருள் செய்து ஆன்மீகத்தை மன்னருக்கு போதித்தார். சில நாள்கள் அவர் தஞ்சாவூரில் தங்கினார். பின்னர் ராமேஸ்வரம் சென்றார்.

பெயரும் புகழும்
---------------

தஞ்சாவூரில் சமர்த்த ராமதாசர் நிறுவிய சம்பிரதாய மடமும், பீமசுவாமிகள் சமாதி மீது அமைந்துள்ள ஆஞ்சநேயர் கோயிலும் ராமதாசரின் புகழை நிலை பெறச் செய்துள்ளது.

அடிக்குறிப்புகள்
----------------

1. 1 2 3 4  தஞ்சையில் ஸ்ரீசமர்த்த ராமதாஸர், மகாமகம் 1992 சிறப்பு மலர்
Military unitவார்ப்புரு:SHORTDESC:Military unit
**இசுபாட்டன் இராணுவம்** (*Spartan army*) பண்டைக் கிரேக்கத்தின் முக்கிய நகர அரசுகளில் ஒன்றாகிய இசுபாட்டாவின் படைத்துறை ஆகும். இசுபாட்டா அரசின் மையமாகக் இப்படைத்துறை காணப்பட்டது. இசுபாட்டா குடிமகனின் முக்கிய கடமை சிறந்த போர்வீரனாக இருப்பதாகும். சிறு பராயத்திலிருந்தே படைத்துறை பயிற்சிபெற்றமை, இசுபாட்டன் உலக வரலாற்றில் மிக அச்சமூட்டும் படைகளில் ஒன்றாகத் திகழக் காரணமாகியது. பாரசிகத்துக்கு எதிரான போர்களில் புகழ்பெற்ற அந்தஸ்தைப் பெற்றனர். கி.மு. 6 முதல் 4 நூற்றாண்டுகள் வரையான காலம் இசுபாட்டன்களின் செல்வாக்கு மிகுந்த காலமாகவும், "ஒரு இசுபாட்டன் மற்ற அரசுகளின் சில வீரர்களுக்குச் சமம்" என்பது பொதுவாக ஏற்றுக் கொள்ளப்பட்டிருந்தது. பேரரசர் அலெக்சாந்தர் எசுபார்த்தாவின் மிகப்பெரிய அபிமானியாக இருந்தார். மேலும் அவர் அவர்களை தனது இராணுவத்தில் சேரும்படி கட்டாயப்படுத்த முயற்சிக்கவில்லை, ஏனெனில் அவர் அவர்களின் சட்டத்தையும் அவர்களின் முடிவுக்குப் பின்னால் உள்ள புனிதமான காரணத்தையும் அறிந்திருந்தார். எசுபார்டான்கள் சமூகத்திற்கு தனிநபரை கிட்டத்தட்ட மொத்தமாக அடிபணிய வைக்கும் அரசியலமைப்பை உருவாக்கியிருந்தனர்.

அரை தொன்மவியலின்படி எசுபார்டன் சட்டங்களை உருவாக்கியவரான லைகர்கசு முதன்முதலில் இந்த சிறந்த இராணுவத்தை நிறுவினார். எசுபார்டாவானது "செங்கற்களுக்குப் பதிலாக மனித சுவர்" சூழ்ந்திருக்கவேண்டும் என்று குறிப்பிட்ட அவர், ஆண் குடிமக்களுக்கான சமத்துவம், சிக்கனம், வலிமை, உடற்தகுதி போன்ற "சரியான நற்பண்புகளை" பின்பற்றி இராணுவ மயமான வாழ்க்கை முறையை உருவாக்க எசுபார்டன் சமூகத்தை சீர்திருத்த முன்மொழிந்தார். எசுபார்டன் சமூகத்தில் தங்களைத் தற்காத்துக் கொள்ள முடியாதவர்களுக்கு இடமில்லாததால், பலவீனமான அல்லது ஊணமுற்றதாக கருதப்படும் எந்தவொரு குழந்தையும் டெய்கெட்டஸ் மலையில் இறக்கும்படி விடப்பட்டது. (பிறந்தவுடன் குழந்தைகளை தூக்கி எறியும் வழக்கம் ஏதென்சிலும் இருந்தது.) எந்த குழந்தை வாழலாம் அல்லது இறக்கலாம் என்பதை எசுபார்டன் பெரியவர்கள் தீர்மானித்தனர். திடகார்த்தமான குழந்தை அதன் தாயாரிடம் ஒப்படைக்கப்படும். எசுபார்டியேட் சிறுவர்கள் 7 வயதுவரை தாயாரின் பராமரிப்பில் இருக்கும். ஏழுவயதில் அகேஜ் என்னும் இராணுவப் பயிற்சிக்கு அனுப்பப்படுவர். அங்கு இளம் சிறுவர்கள் தீவிரமான மற்றும் கடுமையான இராணுவப் பயிற்சியை மேற்கொள்வர். 30 வயதிற்குள் அகோஜியில் தேர்ச்சி பெற்றவர்கள் முழு எசுபார்டன் குடியுரிமையைப் பெறுகின்றனர். பயிற்சியை முடித்து வருபவன் உலகில் இதுவரை கண்டிராத கடினமான மற்றும் மிகவும் ஒழுக்கமான போர்ப் படையில் தனது இடத்தைப் பிடிக்கத் தயாராக இருந்தான். எசுபார்டன் உயரடுக்கு அவர்களின் சுதந்திரத்தில் உணர்ச்சியுடன் நம்பிக்கை கொண்டிருந்தது. மேலும் சிறு வயதிலேயே அவர்களின் கடமை உணர்வு, எந்த எசுபார்டான் தளபதியும் தனது வீரர்களை போரில் முன்நகர்த்த சாட்டைகளை சொடுக்க வேண்டியதில்லை என்று உத்தரவாதம் அளித்தது.

குறிப்பு
--------

1. ↑  Warrior in the Classical World pg. 47
2. ↑  "Со щитом или на щите". 2016-03-04 அன்று மூலம் பரணிடப்பட்டது. 2012-07-20 அன்று பார்க்கப்பட்டது.
3. 1 2  Connolly (2006), p. 38
4. ↑  Plutarch, *The Life of Lycurgus* (written 75, trans. John Dryden 9999), The Internet Classics Archive பரணிடப்பட்டது 2011-02-09 at the வந்தவழி இயந்திரம்
5. ↑  Hodkinson, Stephen (1996). "Agoge". in Hornblower, Simon. *Oxford Classical Dictionary*. Oxford: Oxford University Press.
ஸ்பிரிட் தளவுலவி செவ்வாயில் தரையிறங்கிய பகுதி
ஸ்பிரிட் தளவுலவியினால் அனுப்பப்பட்ட முதலாவது வண்ணப் படம்
**இசுபிரிட்** (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுலவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூஸிவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுலவியான ஆப்பர்சூனிட்டி தளவுலவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.

நாசா திட்டவியலாளர்கள் எதிர்பார்த்தமையை விட 15 மடங்கு அதிக நேரம் ஸ்பிரிட் தளவுலவி செயற்பட்டது. இதனால் அது செவ்வாய்க் கோளின் பாறைகளைப் பற்றிய நிலவியல் (geology), மற்றும் கோளின் மேற்பரப்பு பற்றியும் விரிவாக ஆய்வு நடத்த முடிந்தது. இத்திட்டம் தொடர்ந்து முன்னெடுக்கப்பட்டு வருகிறது (2008).

நீருக்கான ஆதாரங்கள்
-------------------

இரண்டு ஆண்டுகளில் இசுபிரிட் தளவுலவி சுமார் 70,000 படங்களை அனுப்பியுள்ளது. அதன் படி செவ்வாய்த் தளத்தில் *ஹம்ப்ரீ* என்ற பாறையில் நீர் இருந்ததற்குச் சான்றுகள் காட்டியிருப்பதாக மார்ச் 5, 2004 இல் *நாசா* அறிவித்தது.

பொனெவில் குழி
-------------

மார்ச் 11, 2004 இல், 400-யார்டு (370 m) பயணத்தின் பின்னர் *ஸ்பிரிட்* தளவுலவி பொனெவில் குழியை (Bonneville crater) அடைந்தது. இக்குழி 150 யார்டுகள் (140 m) அகலமும் 30 யார்டுகள் (27 m) ஆழமும் கொண்டது. ஆனால் இக்குழி ஒரு முக்கியத்துவமும் இல்லாத காரணத்தால் *ஸ்பிரிட்* இக்குழியினுள் இறங்கவில்லை. மாறாக அது தென்மேற்குப் பகுதியாக நகர்ந்து *கொலம்பியா குன்றுகளை* நோக்கிச் செலுத்தப்பட்டது.

Bonneville Crater.

மேற்கோள்கள்
-----------

1. ↑

வெளி இணைப்புகள்
---------------

* செவ்வாய்க் கோளின் தளத்தை உளவும் விண்வெளி ஊர்திகள் (சி.ஜெயபாரதன்)
* JPL's Mars Exploration Rover Mission home page
* (obsolete JPL Mars Exploration Rover home page) பரணிடப்பட்டது 2008-07-13 at the வந்தவழி இயந்திரம்
* Spirit Mission Profile பரணிடப்பட்டது 2007-08-01 at the வந்தவழி இயந்திரம் by NASA's Solar System Exploration
* Planetary Photojournal, NASA JPL's Planetary Photojournal for Spirit
* SpaceFlightNow Status Page
* Mission Status updates from NASA JPL பரணிடப்பட்டது 2004-12-04 at the வந்தவழி இயந்திரம்
* Marsbase.net, a site that tracks time on Mars.
* NASA TV Special Events Schedule for MER News Briefings at JPL
* MAESTRO - public version of rover simulation software பரணிடப்பட்டது 2004-01-05 at the வந்தவழி இயந்திரம்
* Cornell's rover site: Athena
* Finding Spirit: high resolution images of landing site (Mars Global Surveyor - Mars Orbiter Camera)
* நியூ சயன்டிஸ்ட்
**பி. இராமநாதன்** என்பவர் ஒரு கால்நடை மருத்துவர், சிற்பக் கலைஞர், ஓவியர் என பன்முகம் கொண்டவராவார்.

பூனாவில் ஒரு தனியார் குதிரைப் பண்ணையில் பல ஆண்டுகள் கால்நடை மருத்துவராக பணிபுரிந்த இவர் பின்னர் சுயேட்சையாக பணிபுரியத் தொடங்கினார். இதன் பிறகு இவர் கலைகளுக்கு போதிய நேரத்தை ஒதுக்க இயன்றது. சிறுவயதில் இருந்தே ஓவியத்தில் ஈடுபாடு கொண்டவராக இருந்த இவர் அப்போதிருந்தே வரையத் தொடங்கினார். கல்லூரிக் காலத்தில் ஓவியக் கண்காட்சிகளில் இவருடைய ஓவியங்கள் இடம்பெறத் துவங்கின. இவர் பெரும்பாலும் தெருக்கள், மரங்கள், பறவைகள் போன்றவற்றை வரைவதில் ஆர்வம் கொண்டவர்.

அலியான்ஸ் பிரான்சேசில் நடந்த ஒரு ஓவியக் கண்காட்சிக்கான அழைப்பிதழை க்ரியா இராமகிருஷ்ணன் இவருக்கு அளித்தார். அந்தக் கண்காட்சி இராமகிருஷ்ணனுக்குள் பெரும் தாக்கத்தை உண்டாக்கியது. பின்னர் இராமகிருஷ்ணன் ஆதிமூலம் வீட்டிற்கு இராமநாதனை அழைத்துச் சென்றார். அதுவே இவருக்கு ஒரு திருப்புமுனையாக அமைந்தது. அதன்பிறகு இராமநாதன் நவீன ஓவியங்களை வரையத் தொடங்கினார்.

2008 இல் இவர் வேலை பார்த்த குதிரைப் பண்ணையின் உரிமையாளரான ஷாம் ரூயா இவரின் ஓவியங்களைப் பார்த்து சிற்பங்களை செய்ய ஊக்குவித்தார். அவர் வழியாக சுகாஸ் சுதார் என்னும் சிற்பக் கலைஞரின் அறிமுகத்தைப் பெற்றார். அவர் இராமநாதனுக்கு சிற்பக் கலையின் அடிப்படைகளைக் கற்பித்தார். அவருடன் சேர்ந்து இராமநாதன் இரண்டு உலோக குதிரைச் சிற்பங்களைச் செய்தார். அதில் ஒன்று குதிரையின் தலைமட்டுமே கொண்ட சிற்பமாகும். அது 9 அடி உயரமும் ஒரு டன்னுக்கு மேல் எடை கொண்டதுமாகும். அது குதிரைப் பண்ணையின் முகப்பில் நிறுவப்பட்டது. இந்தச் சிற்பத்தை இந்தியாவின் பல முன்னணி சிற்பக் கலைஞர்கள் கண்டு பாராட்டினர். இவர் இதுவரை நான்கைந்து சிற்பங்களை செய்துள்ளார்.

குறிப்புகள்
-----------

1. ↑  Aug 2, Supratim PalSupratim Pal / Updated:; 2019; Ist, 14:22. "This doc gives a leg-up to trotters". *Pune Mirror* (ஆங்கிலம்). 2021-09-06 அன்று மூலம் பரணிடப்பட்டது. 2021-09-06 அன்று பார்க்கப்பட்டது.CS1 maint: extra punctuation (link)
2. 1 2 3  புரவியெனப் பாய்ந்திடும் கலை, நேர்காணல்: ஓவியர்-சிற்பக் கலைஞர் டாக்டர் ராமநாதன் (2016). *தி இந்து பொங்கல் மலர் 2016*. சென்னை: இந்து தமிழ். பக். 228-233.
**நக்கசேலம்** (ஆங்கிலம்:*Nakkasalem*), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஒரு கிராமாகும். பெரம்பலூரில் இருந்து துறையூர் செல்லும் பிரதான சாலையில் பச்சை மலை அடிவாரத்தில் அமைந்துள்ளது.( பெரம்பலூரில் இருந்து சுமார் 22 கி. மீ தொலைவிலும், துறையூரில் இருந்து 13 கி. மீ தொலைவிலும் அமைந்துள்ளது. ) நக்கசேலம் கிராமத்தில் சோழ, பாண்டிய மன்னர் காலத்தில் கட்டப்பட்ட சிவன் கோவில் மற்றும் பெருமாள் கோவில்கள் உள்ளன. இவ்வூரை சுற்றி புது அம்மாபாளையம், ஈச்சம்பட்டி, சிறுவயலூர், மங்கூன், விராலிப்பட்டி ஆகிய சிறிய கிராமங்கள் உள்ளன.

விவசாய தொழில்
-------------

இக்கிராமத்தில் நிலக்கடலை, சோளம், மக்காச்சோளம், மிளகாய், எள், உளுந்து, பருத்தி முதலிய புஞ்சை வெள்ளாமையும் செய்கின்றனர். ஆடி பட்டங்களில், மானாவரி பயிர்களான பச்சைபயிறு, தட்டைபயிறு, மொச்சை போன்றவையும் உற்பத்தி செய்யப்படுகிறது. முக்கியமாக சின்ன வெங்காயம் இந்த ஊரில் பணப்பயிராக பயரிடப்படுகிறது.

அஞ்சல் நிலையம்
--------------

இக்கிராமத்தில் முழு நேர அஞ்சல் நிலையம் அமையக்கப் பெற்றுள்ளது. அஞ்சல் குறியீடு எண் : 621118 .

வங்கி
-----

இங்கே கனரா வங்கி ஒன்று உள்ளது.

ஏரி
---

ஊரின் வடக்கே மலை அடிவாரத்தில் சின்ன ஏரியும், ஊரின் தெற்கே பெரிய ஏரியும் உள்ளன. ஊரின் வடக்கே உள்ள மலையில் இருந்து ஆற்று வழியாக ஊரை கடந்து, தெற்கே உள்ள பெரிய ஏரியில் கலக்கின்றது.ஊரின் தெற்கே உள்ளே ஏரி தான் பாசன பயன்ப்பாட்டுக்கு உள்ளது. இது நக்கசேலம் கிராமத்துக்கு மட்டும் அல்லாமல் அருகில் உள்ள புது அம்மாபாளையம் ஊருக்கும் பெரிதும் பயன்பெறுகிறது. மேலும் தெற்கே உள்ள ஏரியில் தான் ஸ்ரீ செல்லி அம்மனும், அய்யனாரும் உள்ளன.

குளங்கள்
--------

ஊரை ஒட்டி இரண்டு பெரிய குளங்கள் உள்ளன.

1. இரட்டைக்குளம்(இன்டு குளங்கள் ஒன்றாக அமைய பெற்றதால்)

2. ஒற்ற குளம்(ஓர் குளம் )

சந்தை
-----

ஒவ்வொரு வாரமும் புதன் கிழமை ஒற்றை குளத்து மேட்டில் வாரச்சந்தை நடைபெறுகிறது.

நீர் ஊற்று
----------

நக்கசேலம் கிராமத்தில் ஊரின் வட புறமுள்ள மலையில் பாறையின் மீது சுனை நீர் உள்ளது. எப்போதும் நீர் வற்றாமல் பாறையின் மீது அமையபெற்றுள்ளது.

திருவிழா
--------

* சித்திரை திருவிழா
* ஆடி 18
* பொங்கல் திருவிழா மற்றும் மஞ்சு விரட்டு

கல்வி நிலையம்
-------------

1.அரசு மேனிலைப்பள்ளி (2013–2014)

2.அறிவாலயம் மெற்றிகுலேசன் மேனிலைப்பள்ளி

3.ஹயகிரிவா மெற்றிகுலேசன் மேனிலைப்பள்ளி

4.ஸ்ரீ ராம் ஐ.டி.ஐ

5.ஸ்ரீ ராம் செவிலியர் கல்லூரி

பெட்ரோல் நிலையம்
----------------

1.பாரத் பெட்ரோல் நிலையம்

2.எஸ்ஸார் பெட்ரோல் நிலையம்

இவற்றையும் பார்க்கவும்
----------------------

* சேலம் (மாநகராட்சி) - - தமிழக மாநகராட்சிகளில் ஒன்று. இவ்வூரை, பெரிய சேலம் என்றும் அழைப்பர்.
* சின்னசேலம் - தமிழக பேரூராட்சிகளில் ஒன்று.
* நக்கசேலம் - தமிழக கிராமங்களில் ஒன்று.
**பதார் பள்ளிவாசல்** (*Pathar Mosque*) இந்தியாவின் சம்மு காசுமீர் மாநிலத்திலுள்ள பழைய நகரமான சிறீநகரில் அமைந்துள்ளது. உள்ளூரில் இதை நேவ்மசீத் என்று அழைக்கிறார்கள்.இப்பள்ளிவாசல் முகலாயர் காலத்தில் கற்களால் கட்டப்பட்டுள்ளது. சீலம் ஆற்றின் இடது கரையில் காங்கா-இ-மௌலா சன்னதிக்கு எதிரே அமைந்துள்ள இப்பதார் பள்ளிவாசலை பேரரசர் சகாங்கீரின் மனைவியான முகலாய பேரரசி நூர் சகான் 1623 ஆம் ஆண்டில் கட்டினார்.

காசுமீர் பள்ளத்தாக்கிலுள்ள மற்ற பள்ளிவாசல்களிலிருந்து வேறுபட்ட சில தனித்துவமான அம்சங்கள் பதார் பள்ளிவாசலில் உள்ளன. மற்ற பள்ளிவாசல்களைப் போல, இதற்கு பாரம்பரிய பிரமிடு கூரை இல்லை.மேலும் இங்கு ஒன்பது அலங்கார வளைவுகள் உள்ளன. மையமான வளைவு மற்ற வளைவுகளைவிட பெரியதாகும். பள்ளிவாசல் அழகான தோட்டத்தால் சூழப்பட்டுள்ளது.

மேற்கோள்கள்
-----------

1. ↑  Lawrence, W.R. கூகுள் புத்தகங்களில் *The Valley of Kashmir*
2. ↑  "Pathar Masjid-Kashmir Tourism".
3. ↑  Feisal Alkazi, கூகுள் புத்தகங்களில் *Srinagar: An Architectural Legacy*
4. ↑   "A Desecrate Mosque".

புற இணைப்புகள்
--------------

* 

* பொதுவகத்தில் சிறீநகர் பதார் பள்ளிவாசல் தொடர்பாக ஊடகக் கோப்புகள் உள்ளன.
**சோதின் பட்டாச்சார்யா** (Jotin Bhattacharya) இந்துத்தானி இசையில் சரோத் கலைஞராவார். இவர், அலாவுதீன் கானின் சீடராக இருந்தார்.

சுயசரிதை
--------

பட்டாச்சார்யா 1926 இல் வாரணாசியில் ஒரு பெங்காலி குடும்பத்தில் பிறந்தார். சி. எம். ஆங்கிலோ பெங்காலிக் கல்லூரியில் பயின்ற இவர், அலாவுதீன் கானிடமிருந்து தனது எட்டு ஆண்டு இசை பயிற்சியைத் தொடங்குவதற்கு முன்பு பனாரசு இந்து பல்கலைக்கழகத்தில் இளங்கலை, முதுகலை மற்றும் எம்ஃபில் பட்டங்களைப் பெற்றார். அலாவுதீன் கானின் கீழ் பயிற்சியின்போது, அவருக்குச் செயலாளராக பணியாற்றினார். மேலும் அவரது அனைத்து கடிதங்களையும் கையாண்டார்.

தில்லியின், இலட்சுமி நகர், பூர்வ சமசுகிருத கேந்திரத்தில் உள்ள பாபா அலாவுதீன் கான் இசை அறக்கட்டளையில் பட்டாச்சார்யா நிகழ்ச்சியினை நிகழ்த்தினார்.

இசைத் தொகுப்பு
--------------

1974ஆம் ஆண்டில், பட்டாச்சார்யாவின் *சரோத்* என்ற முதல் இசைத் தொகுப்பை எல்பி பதிவு வடிவத்தில் எச்.எம்.வி நிறுவனம் வெளியிட்டது.

புத்தகங்கள்
-----------

பட்டாச்சார்யா மூன்று புத்தகங்களை எழுதினார் (அனைத்தும் அலாவுதீன் கான் பற்றியது).

மேலும் காண்க
------------

* அலாவுதீன் கான்

மேற்கோள்கள்
-----------

1. ↑  "Music and memories". .
2. ↑  "Album". Rate your music.. பார்த்த நாள்: 16 May 2015.
3. ↑  "Music and memories". The Hindu.. பார்த்த நாள்: 15 May 2015.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
**ஏபிஐ ஒப்படர்த்தி** (*API Gravity*) என்பது ஒரு பாறைநெய் நீர்மமானது நீரோடு ஒப்பிடுகையில் எவ்வளவு கனமாக அல்லது இலேசாக (நொய்ம்மையாக) இருக்கிறது என்று அளவிடும் ஒரு அளவையாகும். இது அமெரிக்கப் பெற்றோலியக் கழகத்தின் ஆங்கிலப் பெயரான *American Petroleum Institute* என்பதன் சுருக்கப் பெயரான ஏபிஐ (API) ஐ முன்னொட்டாகக் கொண்டுள்ளது.

ஒரு பாறைநெய்யின் ஏபிஐ ஒப்படர்த்தி எண் பத்துக்கும் மேல் (API > 10) இருக்குமானால் அது நீரை விட இலேசாக இருக்கும்; நீரின் மேலே மிதக்கும் தன்மையுடையதாய் இருக்கும். இவ்வெண் பத்துக்கும் குறைவாக (API < 10) இருக்குமானால், இதற்குரிய பாறைநெய் நீரை விடக் கனமாக அமைந்து நீரில் கலக்கும் போது மிதக்காமல் மூழ்கும் தன்மையுடையதாய் இருக்கும். ஆக, ஏபிஐ ஒப்படர்த்தி என்பது ஒரு பாறைநெய் நீர்மத்தையும் நீரையும் அவற்றின் அடர்த்தியைக் கொண்டு ஒப்பிடும் அளவையாகும். பொதுவாக நீரினோடு ஒப்பிட அல்லாமல், பலவிதப் பாறைநெய் நீர்மங்களை ஒன்றினோடு ஒன்று ஒப்பிட இது பயன்படுத்தப் படுகிறது.

ஒரு பாறைநெய் நீர்மம் இன்னொன்றின் மீது மிதக்கிறது எனில், மிதக்கும் நெய்யின் ஏபிஐ ஒப்படர்த்தி அதிகமாக இருக்கும். அதோடு அது குறைந்த அடர்த்தியைக் கொண்டிருக்கும். ஒரு வகையில் இது ஒப்படர்த்தி வகையைச் சேர்ந்த பண்பே. ஏபிஐ ஒப்படர்த்தி நீர் ஒப்படர்த்திக்கு நேரெதிர் உறவைக் கொண்டிருக்கும். அதாவது, நீர் ஒப்படர்த்தி அதிகமாக அதிகமாக ஒரு பொருள் கனமாக அமைவதற்கு எதிராய், ஏபிஐ ஒப்படர்த்தி அதிகமாக அதிகமாக அப்பொருள் இலேசானதாக அமையும்.

கணித அடிப்படையில் ஏபிஐ ஒப்படர்த்தி ஓர் எண் மட்டுமே. அதற்குப் பண்பு அலகுகள் கிடையாது. எனினும் பொதுப் பயன்பாட்டில் டிகிரி (பாகை) என்னும் அலகு பயன்படுத்தப் படுகிறது. ஏபிஐ ஒப்படர்த்தி நீரியமானி (*hydrometer*) என்னும் கருவி கொண்டு அளக்கப்படுகிறது. பெரும்பாலான நீர்மங்கள் 10இலிருந்து 70க்குள் ஏபிஐ ஈர்ப்பு கொண்டிருக்கும்படி இதன் பாகைகள் வடிவமைக்கப் பட்டிருக்கும்.

ஏபிஐ ஒப்படர்த்திச் சூத்திரங்கள்
-------------------------------

ஏபிஐ ஒப்படர்த்தியைக் கணிக்கப் பாவிக்கப்படும் சூத்திரங்கள் கீழ்வருமாறு:

{\displaystyle API~gravity={\frac {141.5}{SG}}-131.5}
மாறாக, பாறைநெய் நீர்மங்களின் நீர் ஒப்படர்த்தி (specific gravity) ஐக் கணிக்க:

{\displaystyle SG\ {\mbox{at}}~60^{\circ }{\mbox{F}}={\frac {141.5}{API~gravity+131.5}}}
***எ பைன் டார்க் லைன்*** (A Fine Dark Line) என்பது அமெரிக்க எழுத்தாளர் ஜோ. ஆர். லான்ஸ்டேல் 2002 ஆம் ஆண்டு எழுதிய ஒரு புதினமாகும். இந்தப் புதினத்தின் கதைகளம் 1958 ஆம் ஆண்டு டெக்சஸிலுள்ள டூமோண்ட்டில் நடைபெறுவது போல் அமைக்கப்பட்டுள்ளது. இந்தப் புதினமானது சப்டெர்ரேனியன் அச்சகத்தின் மூலமாக வரையறுக்கப்பட்ட பதிப்பாகவும், மிஸ்டீரியஸ் அச்சகத்தின் மூலமாக வன்னட்டை, மென்னட்டைப் பதிப்புகளாகவும் வெளிவந்தது. மென்னட்டைப் பதிப்பு 2003 ஆம் ஆண்டு வெளிவந்தது.

கதைச்சுருக்கம்
==============

இந்தப் புதினம் ஸ்டான்லி மிட்செல், என்ற பதின்மூன்று வயது சிறுவனின் கண்ணோட்டத்தில் கூறப்படும் கதையாகும். இவனுக்கு ஒரு சகோதரன் இருக்கிறான். இக்கதையில் அவர்கள் ஒரு திரையரங்கின் உரிமையாளர்களாக இருக்கிறார்கள். ஸ்டான்லிக்கு ஒரு தகர பெட்டி கிடைக்க அதில் பழைய சிக்கலான காதல் கடிதங்கள் இருந்தன. அதன் மூலம் அவர் ஒரு பழைய எரிந்த வீட்டிற்கு செல்ல நேரிடுகிறது. அங்கு இரண்டு பெண்களின் மர்மமான இறப்பு மறைக்கப்பட்டது தெரியவந்து, அந்த மரணங்களின் புதிர்களை தீர்க்க முயன்றபோது, அவர் குடும்பத்தாரையும், நண்பர்களையும் ஆபத்திற்கு உட்படுத்துகிறார்.

சான்றுகள்
---------

1. ↑  Subterranean Press. "A Fine Dark Line by Joe R. Lansdale — Subterranean Press". 2014-12-05 அன்று மூலம் பரணிடப்பட்டது. 28 November 2014 அன்று பார்க்கப்பட்டது.
2. ↑  Joe R. Lansdale. "A FINE DARK LINE". *Kirkus Reviews*. 28 November 2014 அன்று பார்க்கப்பட்டது.

வெளியிணைப்புகள்
---------------

* ஆசிரியரின் இணையதளம்
**பதார்காட்** *(Badharghat)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23.79° வடக்கு 91.28° கிழக்கு என்ற அடையாள ஆள்கூறுகளில் பதார்காட் நகரம் பரவியுள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பதார்காட் நகரத்தின் மொத்த மக்கள் தொகை 47,660 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 53 சதவீதத்தினர் கல்வியறிவு பெற்றவர்களாகவும் பெண்களில் 47 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

அரசியல்
-------

இந்திய நாட்டின் திரிபுரா மாநிலத்தில் உள்ள மேற்கு திரிப்புரா மக்களவைத் தொகுதியின் ஒரு பகுதியாக பதார்காட் சட்டப்பேரவைத் தொகுதி இருக்கிறது.

மேற்கோள்கள்
-----------

1. ↑  "Yahoo maps location of Badharghat". Yahoo maps. 2008-12-31 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑  "Assembly Constituencies - Corresponding Districts and Parliamentary Constituencies" (PDF). *Tripura*. Election Commission of India. 2005-11-08 அன்று மூலம் (PDF) பரணிடப்பட்டது. 2008-10-08 அன்று பார்க்கப்பட்டது.
4. ↑  "Badharghat Tripura Pincode". citypincode.in. 2014-05-12 அன்று மூலம் பரணிடப்பட்டது. 2014-05-09 அன்று பார்க்கப்பட்டது.